Kohtuasi C-426/11

Mark Alemo-Herron jt

versus

Parkwood Leisure Ltd

(eelotsusetaotlus, mille on esitanud Supreme Court of the United Kingdom)

„Ettevõtete üleminek — Direktiiv 2001/23/EÜ — Töötajate õiguste kaitse — Võõrandaja ja töötaja suhtes ülemineku ajal kohaldatav kollektiivleping”

Kokkuvõte – Euroopa Kohtu otsus (kolmas koda), 18. juuli 2013

Sotsiaalpoliitika – Õigusaktide ühtlustamine – Ettevõtete üleminek – Töötajate õiguste kaitse – Direktiiv 2001/23 – Õigused ja kohustused artikli 3 tähenduses – Individuaalne tööleping, mis viitab võõrandaja ja töötaja suhtes ülemineku ajal kohaldatavale kollektiivlepingule – Võimalus tugineda omandaja vastu pärast ettevõtte üleminekut läbiräägitud ja vastu võetud kollektiivlepingutele dünaamiliselt viitavale lepingupunktile – Omandaja, kellel puudub võimalus osaleda selliste kollektiivlepingute läbirääkimismenetluses – Lubamatus (Nõukogu direktiiv 2001/23, artikkel 3) Sotsiaalpoliitika – Õigusaktide ühtlustamine – Ettevõtete üleminek – Töötajate õiguste kaitse – Direktiiv 2001/23 – Individuaalne tööleping, mis viitab võõrandaja ja töötaja suhtes ülemineku ajal kohaldatavale kollektiivlepingule – Võimalus tugineda omandaja vastu pärast ettevõtte üleminekut läbiräägitud ja vastu võetud kollektiivlepingutele dünaamiliselt viitavale lepingupunktile – Omandaja, kellel puudub võimalus osaleda selliste kollektiivlepingute läbirääkimismenetluses – Omandaja ettevõtlusvabaduse piiramine – Ettevõtlusvabaduse olemuse enda kahjustamine – Lubamatus (Euroopa Liidu inimõiguste harta, artikkel 16, nõukogu direktiiv 2001/23, artikkel 3)

Direktiivi 2001/23 (ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta) artiklit 3 tuleb tõlgendada nii, et sellega on keelatud liikmesriigil näha ettevõtte ülemineku korral ette võimalus tugineda omandaja vastu pärast ettevõtte üleminekut läbiräägitud ja vastu võetud kollektiivlepingutele dünaamiliselt viitavatele lepingupunktidele, kui omandajal puudub võimalus selliste pärast ettevõtte üleminekut sõlmitavate kollektiivlepingute läbirääkimismenetluses osaleda. Selle töötajate õiguste kaitset käsitleva direktiivi eesmärk ei ole üksnes kaitsta ettevõtte ülemineku korral töötajate huve, vaid tagada ka õiglane tasakaal ühelt poolt töötajate ja teiselt poolt omandaja huvide vahel. Kui ettevõte läheb avalik-õiguslikust sektorist üle erasektorisse, võib pärast asjaomase ettevõtte üleminekut läbiräägitud ja vastu võetud sellistele kollektiivlepingutele dünaamiliselt viitav lepingupunkt, mis on mõeldud avalik-õiguslikus sektoris töötingimuste muutmise reguleerimiseks, märkimisväärselt piirata eraõigusliku omandaja kohandamise ja muutmise meetmete võtmiseks vajalikku tegutsemisruumi. Niisugune lepingupunkt seab seega ohtu ühelt poolt omandaja kui tööandja huvide ja teiselt poolt töötajate huvide vahelise õiglase tasakaalu. (vt punktid 25, 27–29, 37 ja resolutsioon) Direktiivi 2001/23 (ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta) artiklit 3 arvestades ja Euroopa Liidu põhiõiguste harta artiklis 16 sätestatud ettevõtlusvabaduse alusel peab omandajal olema lepingu sõlmimise menetluses, milles ta osaleb, võimalus edendada enda huve ja pidada oma töötajate töötingimuste muutmise osas määrava tähtsusega aspektide üle läbirääkimisi. Pärast ettevõtte üleminekut läbiräägitud ja vastu võetud kollektiivlepingutele dünaamiliselt viitav lepingupunkt, mis jätab omandaja ilma võimalusest lepingu sõlmimise menetluses enda huve edendada ning pidada oma töötajate töötingimuste muutmise osas määrava tähtsusega aspektide üle läbirääkimisi, piirab tõsiselt nimetatud omandaja lepinguvabadust ja võib kahjustada tema harta artiklist 16 tuleneva ettevõtlusvabaduse olemust ennast. (vt punktid 28, 33–35)

Kohtuasi C-426/11

Mark Alemo-Herron jt

versus

Parkwood Leisure Ltd

(eelotsusetaotlus, mille on esitanud Supreme Court of the United Kingdom)

„Ettevõtete üleminek — Direktiiv 2001/23/EÜ — Töötajate õiguste kaitse — Võõrandaja ja töötaja suhtes ülemineku ajal kohaldatav kollektiivleping”

Kokkuvõte – Euroopa Kohtu otsus (kolmas koda), 18. juuli 2013

Sotsiaalpoliitika — Õigusaktide ühtlustamine — Ettevõtete üleminek — Töötajate õiguste kaitse — Direktiiv 2001/23 — Õigused ja kohustused artikli 3 tähenduses — Individuaalne tööleping, mis viitab võõrandaja ja töötaja suhtes ülemineku ajal kohaldatavale kollektiivlepingule — Võimalus tugineda omandaja vastu pärast ettevõtte üleminekut läbiräägitud ja vastu võetud kollektiivlepingutele dünaamiliselt viitavale lepingupunktile — Omandaja, kellel puudub võimalus osaleda selliste kollektiivlepingute läbirääkimismenetluses — Lubamatus (Nõukogu direktiiv 2001/23, artikkel 3) Sotsiaalpoliitika — Õigusaktide ühtlustamine — Ettevõtete üleminek — Töötajate õiguste kaitse — Direktiiv 2001/23 — Individuaalne tööleping, mis viitab võõrandaja ja töötaja suhtes ülemineku ajal kohaldatavale kollektiivlepingule — Võimalus tugineda omandaja vastu pärast ettevõtte üleminekut läbiräägitud ja vastu võetud kollektiivlepingutele dünaamiliselt viitavale lepingupunktile — Omandaja, kellel puudub võimalus osaleda selliste kollektiivlepingute läbirääkimismenetluses — Omandaja ettevõtlusvabaduse piiramine — Ettevõtlusvabaduse olemuse enda kahjustamine — Lubamatus (Euroopa Liidu inimõiguste harta, artikkel 16, nõukogu direktiiv 2001/23, artikkel 3)